OpenLLM-France/wikimedia huggingface dataset:
# Modibo Sagnan

Modibo Sagnan (Saint-Denis, França, 14 d'abril de 1999) és un futbolista francès. Juga de defensa i el seu equip actual és el FC Utrecht, on hi juga cedit per la Reial Societat.

## Carrera esportiva

Després de començar a formar-se com a futbolista al CS Villetaneuse, finalment en 2012 va marxar a la disciplina del RC Lens. En 2017 va ascendir al segon equip, i només un any després va ascendir al primer equip. Va debutar el 30 de gener de 2018 en un partit contra el FC Sochaux-Montbéliard. El 30 de gener de 2019 va signar per la Reial Societat per quatre milions i mig d'euros, encara que va quedar cedit en el RC Lens fins a final de temporada. Després d'incorporar-se al juliol de 2019 a la Reial Societat, al gener de 2020 va ser cedit al CD Mirandés fins al juny.

## Palmarès
### Club

Reial Societat
* Copa del Rei: 2019–20

## Referències

* ↑ «Acta del Partido celebrado el 19 de gener de 2020, en Sevilla» (en castellà). Royal Spanish Football Federation. [Consulta: 13 febrer 2020].
* ↑ «RC Lens 0-1 FC Sochaux-Montbéliard». LFP, 30-01-2018. [Consulta: 1r juny 2019].
* ↑ «La Real Sociedad ficha a Modibo Sagnan, central del Lens». Mundo Deportivo, 08-02-2019. [Consulta: 2 juny 2019].
* ↑ «Modibo Sagnan refuerza la defensa rojilla». CD Mirandés, 31-01-2020. [Consulta: 31 gener 2020].
* ↑ «Athletic Club 0-1 Real Sociedad: result, summary, goal» (en anglès), 04-04-2021. Arxivat de l'original el 2021-04-19.
* ↑ Lowe, Sid «Real Sociedad beat Athletic to claim Copa del Rey and Basque glory» (en anglès-gb). The Guardian, 03-04-2021.

## Enllaços externs

* Fitxa del jugador a footballdatabase
* Fitxa del jugador a soccerway
# Maria de l'Assumpció de Bragança i de Borbó

Maria de l'Assumpció de Bragança i de Borbó (Queluz, 25 de juny de 1805 - Santarém, 7 de gener de 1834) va ser una infanta de Portugal.
Va néixer al Palau Reial de Queluz el 23 de juliol de 1805. Oficialment era filla de Joan VI de Portugal i de Carlota Joaquima de Borbó, tanmateix, moltes fonts de l'època indiquen, com altres germans seus, la infanta va ser una filla il·legítima, tot i que reconeguda pel monarca, fruit d'una relació extramatrimonial de la seva mare amb algun dels diversos amants que va tenir, atès que el mateix rei va afirmar que no havia mantingut relacions sexuals amb la reina almenys dos anys i mig abans del naixement dels seus fills. Va ser batejada el 15 d'agost a la capella reial de palau, una cerimònia oficiada per José Francisco de Mendonça, patriarca de Lisboa.
Va estar molt unida al seu germà Miquel i va romandre al seu costat quan es va fer amb la corona portuguesa. L'afecte que els unia era tal que els adversaris polítics de l'infant van fer córrer rumors escandalosos sobre la seva relació. Hom afirma que mai va aprovar les mesures violentes del seu germà, però que la infanta no va tenir prou influència per fer-lo canviar de rumb. Quan els constitucionalistes van ocupar la ciutat de Lisboa, Assumpció va abandonar la capital i es va retirar a Santarém amb les tropes que donaven suport a Miquel. Va morir en aquesta població el 7 de gener de 1835. víctima de l'epidèmia de còlera regnant a Portugal.
Va ser condecorada amb la Gran Creu de l'Orde de la Immaculada Concepció de Vila Viçosa i dama de l'Orde Reial de Santa Isabel.

## Referències

* 1 2 3 4 «Maria da Assunção (D.). Infanta de Portugal» (en portuguès). Portugal - Dicionário Histórico, Corográfico, Heráldico, Biográfico, Bibliográfico, Numismático e Artístico p. 833. [Consulta: 29 març 2024].
* ↑ Lencastre, Isabel. Bastardos Reais - Os filhos ilegítimos dos Reis de Portugal (en portuguès). Lisboa: Oficina do Livro, 2012, p. 177.
* ↑ Edmundo, Luiz. A corte de D. João no Rio de Janeiro (1808-1821) (en portuguès). vol. 1. Lisboa: Imprensa Nacional, 1940, p. 239.
# Soudade Kaadan

Soudade Kaadan. (en àrab سؤدد كعدان?, Suʾdad Kaʿdān; 1979) és una guionista, editora, directora i productora de cinema francesa d'origen sirià.

## Biografia

Nascuda a França de pares sirians el 1979, va créixer a Damasc juntament amb els seus tres germans Va marxar de Síria el 2012, un any després de l'esclat de la guerra civil siriana, després es va instal·lar a Beirut. Des del 2020 viu a Londres.
Amb el seu primer llargmetratge, Yawm aḍ'atu ẓillī (2018), va guanyar el Lleó del futur al Festival Internacional de Cinema de Venècia, atorgat al millor director debutant i la Palmera de Plata a la XXXIV edició de la Mostra de València. El 2022 va estrenar la pel·lícula sobre la guerra civil Nezouh, premiat en diversos festivals internacionals i distribuït a diversos països.

## Filmografia
### Curtmetratges

* Madeenatain wa sijn (2008)
* Saqf Dimašq wa ḥikāyāt al-janna (2010)
* Kubz al-ḥiṣār (2015)
* Oscure (2017)
* ʾAzīza (2019)

### Llargmetratges

* Yawm aḍ'atu ẓillī (2018)
* Nezouh (Nuzūḥ) (2022)

## Referències

* ↑ The Life and Career of Soudade Kaadan, Arab Film and Media Institute
* 1 2 3 4 5 Saeed Kamali Dehghan «‘I refuse to simplify Syria for western audiences’: director Soudade Kaadan on making a war movie without bloodshed». The Guardian, 02-05-2024.
* 1 2 3 4 5 Giulia Cerqueti «La regista siriana Soudade Kaadan: "Prima la guerra, ora il sisma. La mia casa è cambiata per sempre"». Famiglia Cristiana, 18-02-2023.
* ↑ La película turca "The Announcement", Palmera de Oro en la 34 Mostra València, La Vanguardia, 1 de novembre de 2019
# Frédéric Villot

Marie-Joseph Frédéric Villot (Lieja, 1809 - París, 1875) fou un gravador francès, amic del destacat pintor romàntic Eugène Delacroix, també va ser un historiador de l'art, treballant com a restaurador del Museu del Louvre de 1848 a 1861.

## Referències

* ↑ «VILLOT, Frédéric» (en francès). Institut national d'histoire de l'art, 28-01-2009. [Consulta: 22 setembre 2024].
# Aina Maria Frau Singala

Ana María Frau Singala (Palma, 29 d'octubre de 1944) és una actriu mallorquina, coneguda pel seu paper en El Bola (2000). El 2012 va superar un càncer de mama i va col·laborar amb diverses associacions de lluita contra el càncer recolzant a dones que el patien, a més d'oferir xerrades.

## Filmografia
### Cinema

| Any | Títol | Paper |
| 2015 | Fuera de foco | Angustias |
| 2007 | Cruzando la línea | Mare de María |
| 2004 | XXL | Clienta |
| 2001 | Amor, curiosidad, prozak y dudas | Mare de Pili |
| 2000 | El Bola | Encarna |
| 2000 | El otro barrio |
| 1999 | Novios | Mare del fotògraf |
| 1999 | Flores de otro mundo | Fadrina del bus |
| 1989 | El río que nos lleva | Manuela |
| 1988 | El Lute II: mañana seré libre | Gitana |

### Televisió

| Any | Títol | Paper |
| 2019 | Mai neva a ciutat | Padrina |
| 2012 | Imperium | Casia |
| 2011 | Bandolera | Sor Angustias |
| 2011 | 14 de abril. La República |
| 2009-2010-2016 | La que se avecina | Pilar |
| 2010 | Gran Reserva | Irene |
| 2006-2008 | Laberinto de pasiones | Dolors |
| 2005 | Mis estimadas víctimas (Telefilme) | Mare de José Antonio |
| 2005 | Los recuerdos de Alicia (Telefilme) |
| 2004 | Ana y los 7 |
| 2004 | Don Juan itinerante (Telefilme) | Brígida |
| 2004 | Cuéntame cómo pasó | Rufina |
| 2004 | Manolito Gafotas |
| 2004 | El inquilino |
| 2000-2004 | El comisario |
| 2000 | El botones Sacarino |
| 2000 | Hospital Central |
| 1999 | Médico de familia | Infermera |
| 1998-1999 | Manos a la obra |
| 1998-1999 | La casa de los líos | Fátima |
| 1996 | Carmen y familia |
| 1994 | Farmacia de guardia | Clara |
| 1994 | Hermanos de leche |
| 1991 | La chicas de hoy en día |
| 1987 | Lorca, muerte de un poeta | Actriu |
| 1972 | Plinio |

### Curtmetratge

| Any | Títol | Paper |
| 2006 | Botellón | Rosa |

## Referències

* 1 2 3 «Ana Frau». [Consulta: 8 agost 2017].
* ↑ «Testimonio de Ana Frau sobre el cáncer de mama.». Arxivat de l'original el 2017-08-08. [Consulta: 8 agost 2017].
# Bálint Török

Bálint Török d'Enying (entre el 25 de setembre de 1502 i el 24 de febrer de 1503 – castell de Yedikule, Istanbul, 1551) fou un aristòcrata hongarès, ban de Nándorfehérvár (Belgrad), i entre 1527-1542 senyor de Csesznek.

## Referències

* ↑ Enyingi Török Bálint életútja

## Fonts

* Bessenyei József: A Héttorony foglya
* (MTA) Magyarország történeti kronológiája (II. kötet)
* Bethlen Farkas: Erdély története
* Nagy Iván: Magyarország családai czímerekkel és nemzedékrendi táblákkal
* Hóman Bálint-Szekfű Gyula: Magyar történet (III. kötet)
# Maymuna bint Zàhir ibn Fortun

Maymuna bint Zàhir ibn Furtun fou filla de Zàhir ibn Fortun de la poderosa dinastia Banu Qassi.
| 16. Fortunius, comes Borja | 16. Fortunius, comes Borja | 16. Fortunius, comes Borja | 16. Fortunius, comes Borja |
| 8. Comes Casius Fortunius | 8. Comes Casius Fortunius | 8. Comes Casius Fortunius | 8. Comes Casius Fortunius | | | |
| 17. ? | 17. ? | 17. ? | 17. ? |
| 4. Fortun ibn Qassi | 4. Fortun ibn Qassi | 4. Fortun ibn Qassi | 4. Fortun ibn Qassi | | | | | | |
| | | | 9. ? | 9. ? | 9. ? | 9. ? | | | |
| | | | | | | | | 2. Zàhir ibn Fortun | 2. Zàhir ibn Fortun | 2. Zàhir ibn Fortun | 2. Zàhir ibn Fortun | | | | | |
| | | | | | | | | | | | | | 20. Mussa ibn Nussayr | 20. Mussa ibn Nussayr | 20. Mussa ibn Nussayr | 20. Mussa ibn Nussayr |
| | | | | 10. Abd-al-Aziz ibn Mussa ibn Nussayr | 10. Abd-al-Aziz ibn Mussa ibn Nussayr | 10. Abd-al-Aziz ibn Mussa ibn Nussayr | 10. Abd-al-Aziz ibn Mussa ibn Nussayr | | | |
| | | | | | | 21. Umm bint Marwan ibn al-Hàkam | 21. Umm bint Marwan ibn al-Hàkam | 21. Umm bint Marwan ibn al-Hàkam | 21. Umm bint Marwan ibn al-Hàkam |
| | | | 5. Àïxa bint Abd-al-Aziz | 5. Àïxa bint Abd-al-Aziz | 5. Àïxa bint Abd-al-Aziz | 5. Àïxa bint Abd-al-Aziz | | | | | | |
| | | | 22. Fortunius, comes Borja ? | 22. Fortunius, comes Borja ? | 22. Fortunius, comes Borja ? | 22. Fortunius, comes Borja ? |
| 11. Egilona | 11. Egilona | 11. Egilona | 11. Egilona | | | |
| 23. ? | 23. ? | 23. ? | 23. ? |
| 1. Maymuna bint Zàhir ibn Furtun | 1. Maymuna bint Zàhir ibn Furtun | 1. Maymuna bint Zàhir ibn Furtun | 1. Maymuna bint Zàhir ibn Furtun | | | | | | | | | | | |
| | | | | | | | | | 3. ? | 3. ? | 3. ? | 3. ? | | | | |

## Núpcies i descendència

Maymuna s'uní amb el seu cosí Mussa ibn Mussa ibn Fortun, conegut com a Mussa II el Gran, els últims anys de la vida d'ell. Amb ell tingué un fill:
* Ismaïl ibn Mussa ibn Mussa que fou un important senyor musulmà de Lleida al segle ix, també de la dinastia dels Banu Qassi. Ismaïl es casà amb Sayyida i tingueren, si més no,tres fills.

## Referències

* ↑ Durán Gudiol, 1975.
* ↑ (anglès) Umm bint Marwan Princess of DAMASCUS, consultat el 12 de setembre de 2016.
* ↑ Mestre i Campi, Jesús (director). Diccionari d'Història de Catalunya. Edicions 62, 1998, p. 575, entrada: "Isma'il ibn Musà". ISBN 84-297-3521-6.

## Bibliografia

* Durán Gudiol, Antonio. De la marca superior de Al-Andalus al reino de Aragón, Sobrarbe y Ribagorza. Osca: Caja de Ahorros y Monte de Piedad de Zaragoza, Aragón y Rioja, 1975. ISBN 9788450072426.
# Mihrab

El mihrab (de l'àrab: محراب, miḥrāb) és el nínxol que marca en les mesquites el lloc cap on han de mirar els qui resen i també alberga l'Alcorà. Està situat al mur de l'alquibla, orientat cap a la Meca.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.81. DL M-50.522-2002. ISBN 84-8332-391-5 [Consulta: 3 desembre 2014].
# Under One Roof

Under One Roof és una pel·lícula romàntica independent de temàtica gay del 2002 dirigida per Todd Wilson i protagonitzada per Jay Wong, James Marks, Sandra Lee, i James Quedado. Rodada en vídeo digital, la pel·lícula explica la història d'un jove xinès estatudinenc gai que busca l'amor veritable i l'acceptació familiar. en el marc de les normes tradicionals. Under One Roof es va estrenar a tot el món als festivals de cinema LGBTQ després del seu llançament.

## Sinopsi

Daniel Chang viu amb la seva mare i la seva àvia a San Francisco. Després de la mort del pare, en Daniel és l'únic fill que es fa càrrec de l'empresa familiar i es fa càrrec de la mare. Tanmateix, en Daniel és gai, cosa que amaga i evita la responsabilitat de formar una família i tenir fills. Per respecte als valors de la seva mare, intenta viure una doble vida a part. L'amiga de Daniel, Michelle, li dona una coartada en aquesta direcció fent-se passar per la seva xicota. La senyora Chang lloga una habitació a la planta baixa de la casa. El nou subarrendatari resulta ser Robert, un jove i atractiu home blanc d'Indiana. Daniel s'enamora d'ell immediatament. Després d'un accident de fontaneria que inunda el soterrani amb aigües residuals, la senyora Chang,trasllada en Robert a l'únic altre dormitori que no és el seu: l'habitació del Daniel. Amb el temps, es convertiran en amants. Quan un inspector d'obres apareix a la casa i la seva mare no té permís per llogar una habitació, li demana a Robert que es mudi. Es trasllada amb un amic a Pasadena. Daniel decideix explicar-li a la seva mare la seva relació amb Robert. Al principi, reacciona negativament, però parla amb la mare d'en Robert.

## Repartiment

* Jay Wong - Daniel Chang
* James Marks - Robert
* Sandra Lee - Mrs. Chang
* James Quedado - Tony
* Audrey Finer - Mrs. Watson
* Vivian Kobayashi - Gram Chang
* Trish Ng - Amy
* Sina Eiden - Rachel
* Erik Ing - Jason
* Xin Feng Lin - Lampista
* Ken Craig - Randy
* Leslie MacKay - Nude BBQ Guest
* Christopher Stout - Nude BBQ Guest
* Wyman Chang - Henry
* Dianne Cragg - Fortune Teller

## Premis

Premi del Públic a la millor pel·lícula al III Festival Internacional de Cinema Gai i Lèsbic de Barcelona de 2003.

## Referències

* ↑ «Todd Wilson -- S.F. Filmmaker honored at international festivals», 09-09-2005.
* ↑ Under One Roof a Variety
* ↑ Under One Roof, crítica al Chicago Reader
* ↑ Se clausura el Festival de Cine Gay-Lésbico de Barcelona 2003, Barcelona, 20 d'octubre de 2003
# Ossos de la cara

Els ossos de la cara comprèn els ossos facials que es poden unir per formar una part del crani. Són a excepció del vòmer i el maxil·lar inferior o mandíbula, situats en la línia mitjana, parells i simètrics: el nasal o propi del nas, el maxil·lar superior, l'unguis o lacrimal, el zigomàtic o malar o jugal, el palatí i el cornet inferior.
Els ossos de la regió superior de la cara són solidaris del crani:
* Els maxil·lars superiors formen la mandíbula superior i constitueixen la major part de la zona inferior de les òrbites, les parets laterals i la zona inferior de les fosses nasals, i la part anterior del sostre de la cavitat bucal.
* Els palatins formen la part posterior del paladar ossi.
* El vòmer es desvia fàcilment cap a un costat o altre, essent la causa que els forats del nas siguin de diferent mida.
* Els ossos zigomàtics formen a cada costat de sota les òrbites unes prominències, els pòmuls.
* Els ossos lacrimals estan situats en l'angle intern de les òrbites, darrere de les apòfisis frontals del maxil·lar superior. Formen els ossos petits de la cara. Tenen una ranura per on passa el conducte lacrimal que desemboca a la cavitat nasal.
* Els ossos nasals són petits, allargats i formen la part superior del pont del nas.
* Els cornets inferiors són prims i laminars i avancen a cada costat de la cavitat nasal.
La regió inferior és constituïda per un sol os: el maxil·lar inferior, mòbil, que s'uneix amb el crani mitjançant l'articulació temporomandibular. El maxil·lar inferior constitueix la mandíbula. Té forma de v horitzontal amb dues branques verticals. Les dents estan situades en els alvèols dentaris. Les dues meitats dreta i esquerra de la mandíbula es troben unides per teixit fibrós. La unió es completa durant el segon any de naixement.
Els ossos de la cara formen, amb els de la base del crani, les cavitats orbitàries, les nasals i la bucal, on s'allotgen, respectivament, el globus ocular, la mucosa pituïtària i la llengua amb les terminacions gustatives.
Parts de la calavera humana, vista frontal
Parts de la calavera humana, vista lateral :

## Referències

* ↑ Jinkins, J. Randy. Atlas of Neuroradiologic Embryology, Anatomy, and Variants. Lippincott Williams & Wilkins, 2000, p. 458. ISBN 0-7817-1652-7.
* ↑ Jinkins, J. Randy. Atlas of Neuroradiologic Embryology, Anatomy, and Variants. Lippincott Williams & Wilkins, 2000, p. 458. ISBN 0-7817-1652-7.
* ↑ «Divisions of the Skeleton». U.S. National Cancer Institute's Surveillance, Epidemiology and End Results (SEER) Program. Arxivat de l'original el 14 January 2009. [Consulta: 24 agost 2017].
# La Cau (la Vall d'en Bas)

La Cau és un gran casal al sud del poble de Sant Esteve d'en Bas (la Garrotxa), a mig camí entre els Hostalets i Sant Esteve d'en Bas, protegida com a bé cultural d'interès local.
És un edifici amb teulada a dues vessants. A la façana principal hi ha cinc grans arcs, tres dels quals conformen una galeria, i un arc que dona a la porta d'entrada, al segon pis hi ha una altra galeria amb nou arcades més petites. A la llinda s'hi llegeix "Esteve Calm 1764". Les finestres que envolten la casa són de pedra treballada. Al darrere una gran arcada forma una galeria que uneix la casa amb una capella que hi ha al costat. També hi ha una lliça i una masoveria.
Hi ha documents que daten la casa al segle xiv, però es pensa que podria ser més antiga. L'actual mas es va engrandir al segle xviii. El nom de "la Calm" era el dels seus antics propietaris, però amb el parlar de la comarca s'ha transformat en "la Cau".

## Notes

* 1 2 «Mas la Calm». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2016].
* ↑ «La Cau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2016].
# Trencacalders

El Trencacalders és una muntanya de 2.266 metres que es troba al municipi de Lladorre, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ratpenat d'espatlles grogues de Thomas

El ratpenat d'espatlles grogues de Thomas (Sturnira thomasi) és una espècie de ratpenat de la família dels fil·lostòmids. Viu a Guadalupe i l'Illa de Montserrat. El seu hàbitat natural són boscos humits nadius. Les amenaces significatives per a la supervivència d'aquesta espècie són la pèrdua de l'hàbitat, els huracans i les erupcions volcàniques.

## Referències

* ↑ Dávalos, L.; Rodriguez, A. Sturnira thomasi. UICN 2008. Llista Vermella d'espècies amenaçades de la UICN, edició 2008, consultada el 20 abril 2013.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Wohldorfer Wald

El Wohldorfer Wald o bosc de Wohldorf és un bosc de 364 ha del qual 136 ha formen una reserva natural d'Hamburg a Alemanya. El bosc es troba al nord d'Hamburg, a Wohldorf-Ohlstedt, a la vora oriental que toca la reserva del Duvenstedter Brook.
El parc està emparat legalment per un Pla especial de protecció del medi físic i el paisatge, aprovat el 9 de desembre de 1980. La ciutat estat d'Hamburg va comprar el bosc el 1437 i ja el 1770 va decretar-lo zona de descans. Junt amb les parcs naturals limítrofs del Duvenstedter Brook, Ammersbek-Hunnau al municipi d'Ammersbek i Klein-Hansdorfer Brook al municipi de Jersbek, forma un conjunt natural del més importants d'Alemanya.

## Flora

El bosc es compon de 27% de fajos, 18% roures i 11% d'altres latifolis nobles i 31% de coníferes. Uns roures i fajos tenen més de 200 anys. Al bosc mixt es troba l'reina dels boscos, sanícula, prímula elatior i orquídies. A les depressions es troben boscs de salzes i verns, roures i freixes. A prop de l'Ammersbek es troba un típic bosc de ribera.

## Fauna

Els fajos bicentenaris alberguen xixelles, gamarussos, vespes xanes i diversos microquiròpters. Els arbres morts tenen un paper important en l'ecosistema per als animals. S'hi troben diversos pícids, becades, ducs, falcons mostatxuts, blauets, corbs, triturus i llúdries.

## Hidrografia

* Ammersbek
* Krempenheger Graben
* Drosselbek

## Referències

* ↑ Verordnung über das Naturschutzgebiet Wohldorfer Wald, 9 de desembre 1980, (en català: Decret de protecció de l'Estat d'Hamburg) (alemany)
* ↑ Schutzgemeinschaft Deutscher Wald, NSH Wohldorfer Wald Arxivat 2011-10-27 a Wayback Machine.
* ↑ Kai Schmille, Wohldorfer Wald, Die hamburgischen Naturschutzgebiete: Grüne Juwelen in der Großstadt, Bremen, Editorial Temmen, 2011, pàgina 284-291, ISBN 978-3-8378-2015-7, (en català: Els parcs naturals d'Hamburg: joiells verds a la metròpolis.)
* ↑ Ajuntament d'Hamburg, NSG Wohldorfer Wald
# Pere Berenguer de Narbona

Pere Berenguer de Narbona fou bisbe metropolità de Narbona, fill de Berenguer I, vescomte de Narbona, i de la seva segona dona Garsinda de Besalú.
Fou monjo de Conques i després bisbe de Rodez (vers 1053 a 1079). El 1078 i altre cop el 1079, el bisbe de Narbona, Guifré de Cerdanya, fou deposat per simonia en sengles concilis fets a Roma, i Pere Berenguer ambicionava la successió i es va proclamar bisbe el 1079 però fou deposat pels llegats pontificis immediatament i excomunicat el 1080. El 1081 es va retirar a Saint-Antonin, i després à Moissac.
Va morir després del 13 de març de 1090.

## Referències

* Extret de la Wikipèdia en francès
# Ratpenat trident de Stoliczka

El ratpenat trident de Stoliczka (Aselliscus stoliczkanus) és una espècie de ratpenat de la família dels hiposidèrids. Viu a la Xina, República Popular Democràtica de Laos, Malàisia, Myanmar, Tailàndia i el Vietnam. El seu hàbitat natural són zones de pedra calcària i es coneix que descansen en coves. No hi ha cap amenaça significativa per a la supervivència d'aquesta espècie, tot i que és vulnerable a les pertorbacions de les coves pel turisme i també la seva destrucció a través de l'extracció de pedra calcària.

## Referències

* ↑ Bates, P.; Bumrungsri, S.; Francis, C.; Csorba, G.; Furey, N.. Aselliscus stoliczkanus. UICN 2008. Llista Vermella d'espècies amenaçades de la UICN, edició 2008, consultada el 23-04-2013.
* Simmons, N.B. 2005. Order Chiroptera. Pp. 312–529 in Wilson, D.E. and Reeder, D.M. (eds.). Mammal Species of the World: a taxonomic and geographic reference. 3a edició. Baltimore: The Johns Hopkins University Press, 2 vols., 2142 pp. ISBN 978-0-8018-8221-0
# Palau Hoyos

El Palau Hoyos (o Palais Hoyos) és un edifici modernista del districte de Landstraße de Viena, Àustria.

## Història

El palau va ser construït, juntament amb altres dos edificis, per Otto Wagner a finals del segle XIX. Durant la realització del palau es pretenia seguir l'estil de l'historicisme, i la façana és rococó i d'estil secessió de Viena (Art Nouveau).
Wagner es va quedar l'edifici del mig, Rennweg 3 (Palais Hoyos), per a ell, mentre que Gustav Mahler va viure a l'edifici adjacent, Rennweg 5, de 1898 a 1909.
El lloc va albergar l'hospital de la Trinitat i les casernes de la unitat militar kk adelig-polnischen Leibgarde, que més tard es van anomenar Arcièren-Leibgarde .
L'any 1903, el palau va ser comprat per la comtessa vídua Marie Hoyos. La família Hoyos posseïa un altre palau a la Ringstraße, que avui es coneix com a Hotel Bristol.
El 1957, el palau de Rennweg va ser venut per la família Hoyos a Iugoslàvia, per tal de servir com a ambaixada a Àustria. Després de la dissolució de Iugoslàvia, l'edifici va passar a ser possessió de Sèrbia, servint al mateix objectiu.
Després de l'acord dels estats successors iugoslaus sobre la distribució dels actius estrangers de l'antic país el 2011, l'edifici va passar a Croàcia. El 2013, el Ministeri d'Afers Exteriors de Croàcia va iniciar una renovació important (4,6 milions de kuna, o més de 600.000 euros) per traslladar-hi l'ambaixada de Croàcia des de la Heuberggasse 10.

## Referències

* ↑ Sanja Žordić «Bečki dvori Vesne Pusić - Za 4,6 milijuna kuna obnavlja zgradu od 900 kvadrata za osam diplomata». , 25-09-2013 [Consulta: 19 juny 2016].

## Enllaços externs

* Palais Hoyos auf burgen-austria.com
# Roca Roja (Falset)

La Roca Roja és una muntanya de 594 metres que es troba al municipi de Falset, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya